b'\n_START_ARTICLE_\nCyclosa conica\n_START_SECTION_\nUtbredelse\n_START_PARAGRAPH_\nCyclosa conica er utbredt p\xc3\xa5 den nordlige halvkule, i Nord-Amerika, Nord-Afrika, Europa \xc3\xb8stover til Kina og Japan.\n_START_SECTION_\nUtseende\n_START_PARAGRAPH_\nCyclosa conica er en ganske kraftig bygd edderkopp, med en todelt kropp, en bakkropp (abdomen) og en forkropp (prosoma eller cephalothorax). Hunnen er opptil 8 mm, mens hannen er omtrent 4,5\xc2\xa0mm. Forkroppen er bred, med fine, nedliggende h\xc3\xa5r. Bakkroppen hos hunnen er stor og vanligvis konisk formet, herav kommer det latinske artsnavnet. Men hos enkelte individ er bakkroppen nesten ikke konisk, men stor og rund som hos de andre i denne slekten. Den har \xc3\xa5tte \xc3\xb8ynene, fire forholdsvis store \xc3\xb8yne i midten, som mer eller mindre danner et kvadrat, og et par ganske sm\xc3\xa5 \xc3\xb8yne som sitter tett sammen p\xc3\xa5 hver side. Chelicerene er korte, kraftige, med tenner p\xc3\xa5 innsiden. Beina er middels lange og ganske kraftige._NEWLINE_Cyclosa conica er den eneste norske arten fra denne slekten, s\xc3\xa5 forveksling med andre arter skulle ikke by p\xc3\xa5 et problem. Men flere av hjulspinnerne kan v\xc3\xa6re ganske like hverandre, samtidig som de kan v\xc3\xa6re fargevariable av utseende. For sikker artsbestemmelse kreves ofte n\xc3\xa6rmere unders\xc3\xb8kelse av de kj\xc3\xb8nnsmodne edderkoppens genitalier, hos hunner epigynet og hos hanner pedipalpenes siste ledd.\n_START_SECTION_\nLevevis\n_START_PARAGRAPH_\nCyclosa conica er en av hjulspinnerne og lager et sirkul\xc3\xa6rt hjulformet fangstnettet. Den samler rester av insekter og forskjellig annet \xc2\xabrusk\xc2\xbb i en loddrett, hengende snor ved (eller i) fangstnett sitt. I mellom dette \xc2\xabrasket\xc2\xbb som henger som perler p\xc3\xa5 en snor, kan edderkoppen lett kamuflere seg og angripe byttedyr som havner i nettet.'